**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2016. december 14-i ülésére)

**TÁRGY: LAKÁS BÉRBEADÁSA SZABÓ EDINA RÉSZÉRE**

Szabó Edina kérelmet nyújtott be Kiskőrös Város Polgármesterének címezve annak érdekében, hogy Kiskőrös Város Önkormányzata bérlakást biztosítson számára.

A kérelmező Dr. Gyetvai Csaba háziorvos alkalmazottja 1998. július 15. napjától asszisztens és körzeti ápolónői munkakörben. Emellett másodállásban Szegeden az akut stroke osztályon is dolgozik. Mindkét munkahelyén munkaviszonya határozatlan időre szól. Végzettsége diplomás ápoló, de jelenleg is főiskolai képzésben vesz részt.

Anyagi helyzete nem teszi lehetővé saját tulajdonú lakás megvásárlását valamint piaci alapú albérlet fizetését, fenntartását, ezért kéri az Önkormányzat segítségét lakásproblémája megoldásához.

Munkáltatója támogatja Szabó Edina lakásbérletét tekintettel arra, hogy munkáját kiválóan végzi.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (1) bekezdése alapján a Képviselő-testület az önkormányzati bérlakást Kiskőrös város szakember-ellátottságának biztosítása és a pályakezdő szakemberek letelepítése érdekében Kiskőrös közigazgatási területén működő önkormányzati, állami és egyházi fenntartású intézmény vagy szervezet munkavállalója, valamint területi ellátási kötelezettség teljesítésére az Önkormányzattal kötött szerződés keretében egészségügyi feladatot ellátó háziorvos, házi gyermekorvos, fogorvos szakemberek részére - a polgármester javaslatára - pályázat kiírása nélkül adja bérbe.

Fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe a Kiskőrös belterületi 3140/A/5. hrsz-on nyilvántartott, természetben 6200 Kiskőrös, Petőfi Sándor út 3. szám I. emelet 3. ajtószám alatti, 1,5 szoba, 1 konyha, 1 fürdőszoba, 1 WC, 1 éléskamra, 1 közlekedő, 1 erkély helyiségekből álló, összkomfortos, 49 m2 alapterületű lakást Szabó Edina részére 1 éves időtartamra, de legfeljebb a Dr. Gyetvai Csaba háziorvosnál fennálló munkaviszonya időtartamára.

**Kiskőrös, 2016. december 6.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. egyetért azzal, hogy a város szakember-ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében az Önkormányzat üzleti vagyonát képező Kiskőrös belterületi 3140/A/5. hrsz-on nyilvántartott, természetben 6200 Kiskőrös, Petőfi Sándor út 3. szám I. emelet 3. ajtószám alatti, 1,5 szoba, 1 konyha, 1 fürdőszoba, 1 WC, 1 éléskamra, 1 közlekedő, 1 erkély helyiségekből álló, összkomfortos, 49 m2 alapterületű lakást bérbe adja Szabó Edina 6200 Kiskőrös, Petőfi Sándor tér 14. II. emelet 12. ajtószám alatti lakos részére 1 éves időtartamra, de legfeljebb Dr. Gyetvai Csaba háziorvosnál fennálló munkaviszonya időtartamára.
2. felhatalmazza a polgármestert a határozat mellékletét képező lakásbérleti szerződés aláírására.

**Felelős:** polgármester

**Határidő:** azonnal